o
Meille on siunaus saada vieraaksemme Abraham Maldonado.
Tervetuloa Suomeen! - Kiitos. On ilo olla täällä.
Me suomalaiset haluaisimme kutsua sinua Abrahamiksi.
Mitä mieltä olet siitä? - Kuulostaa hyvältä.
Niin sanotaan espanjassakin.
Englannin ääntämys on siis virheellinen.
Minun on helpompi sanoa Abraham.
Olet Espanjasta. Asutko siellä?
Kyllä. Asun Málagan lähellä Torremolinoksessa.
Se on ollut suomalaistenkin suosima lomakohde -
aina 1970-luvulta lähtien, kun etelänlomat yleistyivät.
Siellä on käynyt paljon suomalaisia.
Kyllä, olen kuullut siitä.
Olen kuullut, että alueella on paljon suomalaisia.
Alunperin olet lähtöisin Puerto Ricosta.
Totta. Olen syntynyt Puerto Ricossa.
Se on pieni saarivaltio Karibianmerellä.
Synnyin ja kasvoin Puerto Ricossa,
kunnes muutin USA:han.
Nyt asun Espanjassa.
TV7-kanavalla kävi toinenkin puertoricolainen, Nicky Cruz.
Tunnen hänet henkilökohtaisesti.
Puerto Rico on hieno saari ja sieltä tulee hienoja ihmisiä.
Sinä siis synnyit Puerto Ricossa.
Olen kuullut, että elämässäsi on ollut hyvin vaiheikas.
Olit aluksi sotavoimien palveluksessa.
Kerro siitä jotakin.
Ensin haluan kiittää, että sain tulla Suomeen.
Olen ensimmäistä kertaa Suomessa.
Haluan kertoa todistukseni ja kokemuksistani.
Kasvoin kristityssä perheessä Puerto Ricossa.
16-vuotiaana luovuin seurakuntaelämästä.
18-vuotiaana lähdin opiskelemaan Kaliforniaan.
21-vuotiaana oikeassa korvassani todettiin syöpä.
Olin suorittanut upseerikoulun USA:n merijalkaväessä.
Minulla oli korvatulehdus, -
joka oli leviämässä kartiolisäkkeeseen ja aivoihin.
Minut piti leikata nopeasti.
Leikkauksen jälkeen oikea korvani oli kuuro.
En enää ollut pätevä merijalkaväen palvelukseen.
Sain neljä kuukautta toipilasaikaa.
Tapasin neljä eri lääkäriä.
Kaikki sanoivat samaa: oikean korvan kuulo oli poissa pysyvästi.
Sotilasurani päättyi siihen.
Sinulla oli suuria odotuksia urasi suhteen.
Halusin edetä urallani USA:n merijalkaväessä.
Sairastumiseni jälkeen en ollut enää pätevä.
Silloin annoin elämäni Herralle uudelleen.
Olin silloin 21.
Alle neljän kuukauden kuluttua oikean korvani kuulo palautui.
Herra paransi minut.
Herra loi uutta luovan ihmeen.
Korvastani oli poistettu tärykalvo.
Herra paransi minut seurakunnan rukouskokouksessa.
Seuraavana päivänä kävin tapaamassa leikannutta lääkäriä.
Oikeassa korvassasi oli siis syöpä.
Korvastasi poistettiin kaikki.
Kaikki kuuloelimet.
Oikea korvani oli kuuro.
En kuullut oikealla korvallani mitään.
Sinut pakotettiin eroamaan merijalkaväestä. - Aivan niin.
Minut pakotettiin allekirjoittamaan eroanomus.
Minulle annettiin neljä kuukautta aikaa toipua.
Se oli tavallinen menettely sairaustapauksissa.
Kuulon palautuminen ja töihin paluu eivät olleet odotettavia.
Herra paransi minut juuri ennen kuin 4 kk tuli täyteen.
Leikannut lääkäri ei ollut uskoa, että minulla on uusi tärykalvo.
Minut vietiin kuulokokeisiin.
Oikean korvan kuulo oli täydellinen.
Pystyin kuulemaan ääniä, joita en ollut kuullut 5 - 6 vuoteen.
Myös sotilaslääkäri oli ihmeissään.
Minulla oli terve korva, ja kuuloni toimi.
Pääsin takaisin merijalkaväkeen.
Se oli täysin ainoastaan Jumalan armon ja ihmeen ansiota.
Uusi diagnoosi herätti ihmetystä lääkäreissäkin.
Kyllä. He eivät osanneet selittää sitä.
Miten he suhtautuivat, kun kerroit Herran parantaneen sinut?
Heidän oli pakko hyväksyä se.
Leikannut lääkäri tunnusti, että parantuminen oli ihme.
Kerroin, että uskomme Jumalan Sanaan ja rukoukseen -
ja että Herra oli parantanut minut.
Lääkärit kertoivat, että tärykalvoni oli vaaleanpunainen -
aivan kuten vauvoilla.
Menin takaisin merijalkaväkeen.
Palvelin merijalkaväen upseerina melkein kuusi vuotta.
Se ei ollut ainoa ihme.
Milloin ja miten seuraava ihme tapahtui?
Kerron vielä jotakin kokemuksia sotilasuraltani.
Toimin jalkaväen upseerina.
Olin ensimmäisessä Persianlahden sodassa 1991.
Yksikkömme oli Kuwaitissa ensimmäisten joukossa.
Jouduimme tykistö- ja kranaatti- tulituksen kohteeksi -
kaksi tuntia maahantulon jälkeen.
Tykistötulituksen käynnistyessä aloin rukoilla, -
että mieheni selviytyisivät ehjinä.
Olin 250 sotilaan komppanian johtaja.
Pataljoonaan kuului noin tuhat sotilasta.
Meitä oli viisi kristittyä upseeria. Rukoilimme joka ilta.
Monet sotilaat antoivat elämänsä Herralle.
He pyysivät rukousta. Monet halusivat kasteellekin.
Kastoimme heitä keskellä taistelu- kenttää. Kastemaljana toimi kypärä.
Sotilaat lukivat Raamattua, ja he halusivat kasteelle.
Te kastoitte heidät.
Meitä oli pappi, minä ja muita uskovia.
Jumalan armosta kaikki miehemme selviytyivät naarmuitta.
Maataisteluja käytiin 100 tuntia. Kukaan ei haavoittunut.
Se oli ihme.
Poterooni lensi sirpalekranaatti.
Voin kertoa, että Psalmi 23 toimii.
"Vaikka minä kulkisin pimeässä laaksossa, en pelkäisi pahaa."
Herra oli kanssani ja koko yksikköni kanssa.
Se on melkoista.
Miten kauan olit asevoimien palveluksessa?
Lähes kuusi vuotta.
Toimin merijalkaväen kapteenina.
Sodan jälkeen v. 1992 hain liittovaltion poliisiin, FBI:hin.
Minut hyväksyttiin FBI:hin.
Herra oli jo puhunut, että Hän vie minut pois armeijasta.
Olin ollut sodassa, matkustanut ja saavuttanut kaiken haluamani.
Herra alkoi puhua muutoksesta ammatillisella urallani.
Aloitin FBI:n palveluksessa.
Miamissa?
Liityin FBI-akatemiaan Virginian Quanticoon.
Ensimmäinen työkomennukseni oli Miamissa.
Se oli hieno kokemus.
On hämmästyttävää, miten Herra kuljettaa meitä paikkoihin, -
joissa ei luulisi olevan kristittyjä.
Niin sotavoimat kuin FBI:kin ovat hienoja lähetyskenttiä.
Kuten kaikki työpaikat. - Aivan.
Moni kristitty saattaa ajatella, -
ettei Jumala vie ketään sotaan, asevoimiin tai FBI:hin.
Ensin minut sijoitettiin Miamiin.
Minut nimitettiin erikoisagentiksi.
Työryhmämme tutki väkivaltarikoksia ja pidätti etsintäkuulutettuja -
paikallisella, liittovaltion ja kansallisella tasolla.
Se oli hyvin jännittävää aikaa.
Toimin poliisin erikoisyksikössä kadulla.
Kenttäoperaatioissa? - Juuri niin.
Ensimmäiseen puoleen vuoteen en pidättänyt ketään.
Pidätysten määräähän tarkkailtiin perusteellisesti.
Totta. Luvut ovat kaikki kaikessa.
Ellei tuota lukuja, tavoitteita ei ole saavutettu.
Työntekijä on hyödytön.
Ensimmäinen puolen vuoden jakso oli minulle hyvin vaikeaa.
Koetin todistaa, että olin yhtä etevä kuin muut agentit.
Kuten kuka tahansa tulokas.
Koetin saada hyväksyntää kollegoiltani ja esimiehiltäni.
Rakensin omaa valtakuntaani. Halusin nimeä ja kunniaa itselleni.
Halusit näyttää kaikille. - Niin.
Minusta tuli yksikön spitaalinen. Kukaan ei halunnut minua parikseen.
Sain huonoimman ajoneuvon.
Aseen ilman ammuksia. - Juuri niin.
Ei onneksi.
Sain tavallisesti kaikkein kurjimmat työt.
Sitten eräs nainen seurakunnastani sanoi minulle jotakin, -
minkä uskon tulleen Herralta.
Nainen neuvoi etsimään ensin Jumalan valtakuntaa.
Jumala pitäisi huolen kaikesta muusta.
Minä kun luulin, että etsin jo valtakuntaa.
Luulin toimivani oikein.
Olithan ollut jo kauan uskossa.
Totta. Mutta joskus me unohdamme, mitä kristinusko on.
Alamme pitää sitä suorituksina.
Sama nainen sanoi myöhemmin: "Herra haluaa, että rakastat vihollistasi"
En ymmärtänyt sitäkään, -
sillä mielestäni minulla ei ollut vihollisia.
Tulin toimeen perheen, uskovien, naapurien ja työtoverien kanssa.
Seuraavana maanantaina menin työpaikalle.
Laatikossani oli neljänkymmenen keskeneräisen tapauksen kansiot.
Avasin päällimmäisen kansion.
Paperissa oli etsintäkuulutetun rikollisen kuva.
Pyhä Henki sanoi: "Hän on vihamiehesi. Rakasta häntä."
Ymmärsin heti, mistä oli kyse.
Jumala oli kutsunut minut työhönsä FBI-agentiksi -
etsimään karkulaisia ja tuomaan heitä Jumalan valtakuntaan.
Se oli merkittävä elämän oppitunti.
Sitouduin työskentelemään seurakunnassa nuorisoneuvojana.
Siihen alkoi upota paljon aikaa.
Minulla ei ollut juurikaan vapaa-aikaa työni ohella.
Parin viikon kuluttua karkureita alkoi sataa taivaasta.
Heitä löytyi puuta ravistelemalla tai kiveä kääntämällä.
Juristit soittelivat, koska heidän asiakkaansa halusivat antautua.
Karkulaisten sukulaiset tekivät ilmiantoja.
Sain napattua karkulaisia.
Seuraavan 8 kuukauden aikana tein 89 pidätystä.
Lisäksi selvitin 39 työtoverieni tapausta.
Minut palkittiin vuoden agenttina.
Miamin FBI:ssako? - Kyllä.
Minusta tehtiin Miamin FBI-osaston vuoden agentti.
Herra opetti pitävänsä huolta, jos etsimme ensin Hänen tahtoaan.
Jokainen 8 kuukauden aikana pidätetty kuuli Kristuksesta.
Julistin heille evankeliumia, -
sillä minulla oli kuuntelemaan pakotettu yleisö.
Pidätetyt olivat pitkän vankeusrangaistuksen edessä.
He kuuntelivat.
Pyhä Henki toimi tilanteissa ihmeellisellä tavalla.
Karkulaisista ja rikollisista monet ottivat vastaan Kristuksen.
Näin kyyneleet heidän silmissään. Se oli hyvin aitoa.
FBI-uralta siirryit liike-elämään.
Totta. Kuuden FBI-vuoden jälkeen väsyin jatkuvaan muuttamiseen.
Minut oli siirretty Miamista San Juaniin Puerto Ricoon.
Kotimaassani on FBI:n toimisto.
Olin FBI:n päällystökoulutuksessa.
Kolmen vuoden kuluttua -
minun oli määrä siirtyä Washingtoniin tai New Yorkiin.
Halusin jo vähitellen asettautua.
Koin jälleen, miten Herra johti minut pois FBI:stä.
Terveysalan yritys palkkasi minut turvallisuuspäälliköksi.
Työskentelin yrityksessä kymmenen vuoden ajan.
Lopuksi toimin yritysjohtajana yrityksen sisaryhtiössä.
Opin paljon liike-elämästä.
Minulla ei ollut kokemusta liike-elämästä eikä terveysalalta.
Kaikki oli uutta.
Yhtiön omistaja on kristitty, mikä oli mukavaa.
Sain matkustaa ja toimia palvelutehtävissäni joustavasti.
Siihen ei ollut mahdollisuutta FBI:ssä.
Kymmenen vuoden aikana pystyin kehittämään palvelutehtävääni.
Opiskelin teologiaa mm. Haggai-instituutissa Singaporessa.
Toimin myös kouluttajana Haggai-instituutissa.
Kymmenen vuoden aikana minusta tuli pastori, evankelista ja opettaja.
En osannut odottaa sitä aloittaessani työt yrityksessä.
Sinulla on paljon kokemusta eri työpaikoista: -
Merijalkaväestä, FBI:stä, liike-elämästä.
Muutama vuosi sitten saavuit Espanjaan Herran johtamana.
Miten se tapahtui?
Vuonna 1998 sain näyn Espanjasta.
Näin Espanjan kartan tulessa.
Neljä kuukautta myöhemmin olin Espanjassa todistamassa näkyä.
Sain näyn Singaporessa opiskellessani Haggai-instituutissa
Oli selvää, että Herra kutsui minut ja perheeni Espanjaan.
Emme tienneet ajankohtaa, -
mutta ensikäynnillämme näin suuren tarpeen johtajuuskoulutukselle.
Pastorit ja seurakunnan johtajat kaipasivat koulutusta.
Myös työelämän johtajuus- ja evan- keliointikoulutukselle oli tarvetta
Aloimme käydä Espanjassa muutaman kerran vuodessa.
Järjestimme seminaareja eri puolilla Espanjaa.
Parin vuoden kuluttua Herra avasi ovet muualle Eurooppaan.
Järjestimme johtajuuskoulutusta eri puolilla Eurooppaa.
Jumala oli kutsunut meidät kokopäiväiseen työhön Eurooppaan.
Emme tienneet ajankohtaa.
Herra hoiti senkin. Hän näytti meille pari vuotta sitten, -
että meidän on määrä muuttaa pysyvästi Espanjaan -
ja kehittää työtämme johtajuuskoulutuksen parissa -
kaikkialla Euroopassa.
Muutin vaimoni ja tyttäreni kanssa Espanjaan.
Olemme asuneet Torremolinoksessa parisen vuotta.
Järjestämme johtajuusseminaareja Espanjassa -
paikallisseurakuntien ja eri työmuotojen kautta.
Käymme myös muissa Euroopan maissa -
puhumassa ja opettamassa evankelioinnista työpaikoilla -
ja työelämän evankelioinnin kehittämisestä.
Edustat ja johdat Euroopan kristillistä johtajuusakatemiaa.
Totta. Se on ECLA, Euroopan kristillinen johtajuusakatemia.
Mikä on ECLA:n tehtävä?
Työnäkymme kohde on Euroopan kristityt.
Haluamme tavoittaa vaikutus- valtaiset kristityt johtajat -
ja kehittää johtajuustaitoja kotimaan evankelioinnissa.
Näin evankeliumia voidaan julistaa ilman kulttuurillisia raja-aitoja.
Haluamme tavoittaa ihmisiä kaikilta elämänaloilta -
ja auttaa heitä kehittämään evankeliointitaitojaan -
sekä omaksumaan Jumalan valtakunnan elämäntavan.
Näen siinä valtavan kasvumahdollisuuden.
Työn eräs painopiste on Jumalan valtakunta työpaikoilla.
Millainen näky sinulla on valtakunnasta työpaikoilla?
Ef. 4:16:n mukaan Kristuksen ruumis kasvaa ja rakentuu rakkaudessa -
kunkin jäsenen toimiessa oman tehtävänsä mukaan.
Se koskee jokaista.
Se sisältää Kristuksen ruumiin kaikki jäsenet.
Kristuksen ruumiissa on valtava monimuotoisuuden kirjo.
Jumala on asettanut ihmisiä mitä ihmeellisimpiin paikkoihin.
Itse olen toiminut armeijassa, hallinnossa ja yksityissektorilla.
Jumala käytti minua armossaan suunnitelmiensa toteuttamisessa.
Uskon, että sama pätee jokaiseen kristittyyn.
Kaikkien ei ole tarkoitus toimia pastoreina tai evankelistoina.
Meidät kaikki on kutsuttu todistajiksi, opetuslapsiksi.
Opetuslapsi oppii opettajaltaan ja toimii oppimansa mukaisesti.
Näkymme Jumalan valtakunnasta työpaikoilla on se, -
että jokainen jäsen on todistuksena työtovereilleen Kristuksesta.
Paras kotimaan lähetti Suomessa on suomalainen.
Paras evankelista liike-elämässä on liikemies tai -nainen.
Autamme kristittyjä kaikilla yhteiskunnan tasoilla ja aloilla -
elämään arkeaan täynnä Pyhää Henkeä ja Jumalan Sanan tuntemusta.
Sitä Jumala odottaa meiltä valta- kunnan jäseninä ja kansalaisina.
Vuosien ajan lähetystyö ja evankeliointi -
on kohdistettu tietylle yhteiskunnan alueelle: -
syrjäytyneille, köyhille, maahanmuuttajille.
Mietitäänpä yhteiskunnan rakennetta pyramidina.
Jumalan valtakunta on tullut kaikkia varten.
Täytyy ottaa huomioon myös yhteiskunnan keski- ja yläosa, -
jossa kristityt tekevät työtä ja elävät arkeaan.
He voivat olla todistajina. Heidän ei tarvitse osata saarnata.
Riittää, kun he elävät Hengen täyttämää kristityn elämää.
Olen pohtinut lähetystyön painopisteitä seurakunnissa.
Monet suuntaavat ulkomaan lähetyskentille.
Tarvitaan kielenopiskelua ja muuttoa kaukomaille.
Siihen seurakunnat ja lähetysjärjestöt pyrkivät.
Muutama viikko sitten olin seurakunnan tilaisuudessa.
Joku rukoili lähettiemme puolesta.
Meillä on maailmalla kymmenisen lähettiä.
Aloin pohtia rukouksemme painopistettä.
Rukoilimme kymmenen valitun lähetin puolesta maailmalla.
Kunpa ymmärtäisimme, että meillä on 400 lähettiä tässä kaupungissa.
Toisessa kaupungissa meillä on 200 lähettiä.
Toivon, että jokainen voisi tunnistaa kutsumuksensa -
ja asemansa Jumalan valtakunnassa.
Et ole yksin näkysi kanssa.
Olin muutama vuosi sitten Kuubassa.
Kun kysyin seurakunnissa, mitä ihmiset tekevät, -
he vastasivat olevansa lähettejä omassa arjessaan.
Heillä on sellainen asenne.
Kaikilla kristityillä pitäisi olla sama mielenlaatu ja elämäntapa.
On kokopäiväiset työntekijät, kuten pastorit, ja sitten on muita.
Se on salaisuus.
Olemme kristittyjä joka päivä ympäri vuorokauden.
Meidät on kutsuttu elämään kristityn elämää.
Lähetyskäsky on käsky olla todistaja ja tehdä opetuslapsia.
Meidän ei tarvitse kehittää tai tehdä uskovia.
Jumala kutsui meidät tekemään opetuslapsia.
Kun opetamme heille Jumalan sanaa siunauksista ja vastuista, -
joita meillä kristittyinä on, ihmisten elämät muuttuvat.
Suurin haaste on asetettu paikallisseurakunnille.
Siten ihmiset oppivat Jumalan Sanasta ja kristittynä olemisesta.
Uskon, että Jumala on kutsunut meidät -
toimimaan ja muuttamaan ympäristöämme.
Oli ilo, että tulit ohjelmaamme.
Pyydän sinua rukoilemaan Jumalan valtakunnan puolesta työpaikoilla.
Rukoillaan. Taivaallinen Isä, -
kiitos ajasta, jonka olemme saaneet viettää yhdessä.
Kiitos, että annoit sydämeemme asioita Sinun sydämeltäsi.
Herra, anna meidän ymmärtää valtakuntasi asioita.
Anna meidän elää valtakunnan elämää, -
jonka olet meille, lapsillesi, varannut.
Rukoilen Jeesuksen nimessä tämän maan puolesta.
Rukoilen Suomen kirkon puolesta.
Voitele pastoreita, opettajia ja johtajia, -
kun he tekevät uskovista opetuslapsia.
Anna opetuslasten yhtä lailla saada siunauksia ja kantaa vastuita.
Anna heidän oppia ja seurata Sinua auliisti millä hinnalla hyvänsä.
Auta heitä olemaan todistajia kadotetussa maailmassa, -
niitä, jotka etsivät totuutta ja elämää muuttavaa voimaa.
Herra, olet antanut meille valtakuntasi.
Olet antanut meille totuuden. Sinä olet totuus.
Meillä on voima Pyhän Hengen kautta.
Voitele kristusruumis ja seurakunta.
Auta, että kaikista tulee opetuslapsia, -
jotka pystyvät tekemään muutoksen omassa arjessaan -
koskettamalla kärsiviä lähimmäisiä armosi ja Henkesi kautta.
Tätä pyydän Suomen puolesta.
Rukoilen, että saisimme kuulla uutisia Suomesta -
ja että Suomi olisi todistuksena koko Euroopalle ja maailmalle.
Jeesuksen nimessä pyydän, että toimisit voimallisesti tässä maassa
Kosketa poliitikkoja, liike-elämän edustajia ja ihmisiä työpaikoilla.
Anna jokaisen uskovan olla Sinun todistajasi työpaikallaan.
Jeesuksen nimessä rukoilemme.
Uskomme, että Sinä toimit jo puolestamme, Jeesuksen nimessä.
Hienoa, että olit ohjelmassamme. - Ilo oli minun puolellani.
Suomennos: Marianne Tenetz